Aiemmin tapahtunutta:
Valehtelin sanoessani, etten tavannut kapteenia.
Kumpikaan meistä ei saa toimia enää poliisin konsulttina.
Isäsi soitti. Hän tulee huomenna.
Sait aikaan sotkun, Sherlock. Tulin korjaamaan sen.
Harmi. Historia toistaa itseään.
- Tienchi-kukka on loppu. - Käykö näin usein?
Niin kävi melko tunnetusti ainoalla vierailullasi Baker Streetillä.
Vai etkö muista, että sätit minua, koska minulla ei ollut lempiteetäsi?
Niin ei tule käymään tänään. Lopetin tienchin juonnin vuonna 2003.
Vähäisestä yhteydenpidostamme huolimatta en ole unohtanut suhteemme luonnetta.
- Voin säästää sinulta saarnan. - Hyvän etsivän pitää olla hyvä kuuntelija.
Kuuntelin tarkkaan vuosia. Sinulla ei ollut kärsivällisyyttä heikkoudelle.
Oikealle tai kuvitellulle. Se ei ole muuttunut.
Sinun ei tarvitse muistuttaa, että hairahdus on riittävä syy häädölle.
- Sanoin, että tulin auttamaan. - Sinäkö autat ihmisiä?
Autan sinua, Sherlock.
Meillä on ehkä eri määritelmät siitä sanasta.
Kuka pakotti sinut vuosia sitten kuntoutukseen?
Kuka löysi sinulle nti Watsonin? Kuka laittoi sinut polulle, jolta eksyit?
Miten ajattelit auttaa minua tällä kertaa?
Jos annat suostumuksesi, pääset takaisin New Yorkin poliisilaitoksen palvelukseen.
- Miksi tekisit sen? - Kun sinulla oli ongelmia Lontoossa -
- menetin uskoni sinuun.
Lähetin sinut New Yorkiin, koska halusin sinut pois silmistä ja mielestä.
En arvannut, että puutarhan hoitamattomasta nurkkauksesta-
-kasvaisi niin vahva ja terve.
Olen melko roteva. Kokonaista seitsemän päivää selvin päin.
En tarkoita viime päiviä.
Tarkoitan viime vuosia.
Kunnioitan täällä tekemääsi työtä.
Olen ylpeä sinusta. En uskonut, että olisin.
Kommunikoin nti Watsonin kanssa aluksi sähköpostitse.
Hän kuvaili rakentamaasi tukiverkkoa.
Poliisilaitos oli tärkeä osa sitä.
Sinulla on siellä järjestystä, ystäviä. Ilman sitä et tule toimeen.
Minulla on Watson ja ohjelma.
Poliisilaitoksella ei ole yksinoikeutta etsivän työhön.
Ehkä on väärin murehtia. Tiedät, miten usein olen väärässä.
En tiedä, kauanko olen New Yorkissa, mutta tarjous pysyy voimassa.
Minun on helppo muuttaa asemasi poliisilaitoksella-
-jos sinä ja nti Watson sitä haluatte.
- En voi puhua hänen puolestaan. - Et tietenkään.
Toivon, että esittelet meidät, jotta voin tehdä hänelle saman tarjouksen.
Haluan myös kiittää häntä.
Hän pelasti poikani hengen.
Rikkaiden veroja pitäisi korottaa. A: samaa mieltä.
B: eri mieltä.
Hei, tohtori Sarkisian, tarvitsen tauon.
Vähimmäispalkkaa pitäisi korottaa. A: samaa mieltä. B: eri mieltä.
En halua pilata tutkimusta, mutta en jaksa enää.
Terroristit eivät ansaitse oikeutta oikeudenkäyntiin.
A: samaa mieltä. B: eri mieltä.
Sekä laillista että laitonta maahanmuuttoa pitäisi rajoittaa.
A: samaa mieltä.
- Oletteko te siellä? - B: eri mieltä.
Voi luoja...
Oletko istunut siinä illasta asti?
Sanoit, että ajattelet jotain. Minä menin nukkumaan.
- Olet pukeutunut töihin. - Vaikutat hitaalta tänään. Huono ajoitus.
Meidän pitää mennä kolmoismurhan paikalle.
- Mitä? - Meillä on työhaastattelu.
Koe-esiintyminen on ehkä parempi sana.
- Kenen kanssa? - - Gary Burken. Hän on FBI: stä.
Tapasin hänet, kun teit töitä MI6:lle.
Hän on pidättyväinen, mutta voimme tulla toimeen hänen kanssaan.
- Toki, jos hän tutkii kolmoismurhia. - - Hän sai tutkinnan aamulla.
Kolme kuollutta laboratoriossa Harlemissa. Huippusalainen tutkimus varastettiin.
Sanoin, että hän voisi käyttää neurotaloustieteen asiantuntemustamme.
Oletko neurotaloustieteen asiantuntija?
Ilmeisesti FBI-agenttiin verrattuna.
Voimme päntätä matkalla. Hän on ainoa, joka soitti. Haluatko tehdä töitä vai et?
- Joan... Mukava nähdä taas. - - Samoin.
Olet varmasti hra Holmes. Erikoisagentti Gary Burke.
- Kiitos kutsusta. - - Muutama perussääntö.
Olette tottuneet saamaan liikkumavaraa, mutta täällä teidän pitää seurata minua.
Meillä on kaksi kuollutta tieteilijää, yksi kuollut koehenkilö-
-ja seitsemän varastettua kovalevyä.
Talonmiehet löysivät ruumiit aikaisin aamulla.
Onko oikein olettaa, että yhdessä tietokoneista...
- ...oli valvontavideo? - - On.
Onko muiden tietokoneiden sisältö syy siihen, miksi tätä tutkii FBI eikä NYPD?
On. DARPAn väki saa selittää loput. Hekin tulivat juuri.
- Huomenta. - - Samuel Meher, apulaisjohtaja.
Tämä on Alta Von See, erikoisprojektien johtaja.
Johtajan piti tiedottaa kongressin valvontavaliokunnalle.
- Tästä? - - Rahoitamme satoja projekteja.
Nämä tutkijat kehittivät jotain erityistä.
Tämä ei ole tragedia vain perheille. Varastettu työ oli jotain suurta.
Oletan, että voitte kuvailla sitä vähän tarkemmin.
Kuinka paljon tiedätte neurotaloustieteestä?
- Olemme asiantuntijoita. - Minä en ole, joten selitä hitaasti.
Tohtorit Sarkisian ja Weller kartoittivat aivojen paikkoja-
- jotka reagoivat tunnereaktioiden syntyessä, kun mielipide muuttuu.
He kehittivät algoritmia, joka toimii kuin yksilöity haku.
Ohjelma järjestää uutisia, joita käyttäjä lukee netissä.
Ohjelma oppii, mihin tarinoihin käyttäjä reagoi ja tarjoaa niitä lisää.
Se on eräänlainen mieluisten kertomusten jakelujärjestelmä.
Se tekee käyttäjien mielipiteistä sujuvampia.
He kehittävät aivopesua.
Emme kuvaile sitä niin. Se on pehmeän vallan ase.
Sarkisian ja Weller eivät olleet esittäneet tuloksia.
He tekivät vielä beetakokeita. Mutta olimme toiveikkaita.
Tohtori Gail Sarkisian. Hänet tapettiin ensin. Hän oli lähinnä ovea.
Laukaukset ammuttiin hyvin läheltä.
Tohtori Frank Weller oli seuraava. Tappaja ampui taas kaksi laukausta.
Sulavasti, kuin ammattilainen.
Koehenkilö viereisessä huoneessa oli jatko-opiskelija, Ollie Tate.
Ei merkkejä kamppailusta. Se tapahtui nopeasti.
Kuten sanoin, se oli ammattilainen.
Hra Holmes?
Rotta on kuollut hiljattain. Ei näkyviä merkkejä vammoista.
Illalla oli paljon hälinää. Ehkä se sai pienen rottasydänkohtauksen.
Vitsailet, mutta rotat ovat alttiita sydän-ja verisuonitaudeille.
Miten tappaja mahtoi päästä sisälle?
Tohtori Sarkisian ehkä päästi hänet. Ehkä hän tunsi tappajan.
Matkalla tänne oli kaksi ovea, joissa piti käyttää avainkorttia.
Tohtori Sarkisianin kortti ei ole hänen kaulassaan, tohtori Wellerin on.
Siispä...
Hänet ammuttiin sen jälkeen, kun hän oli päästänyt tappajan sisälle.
Hänellä ei ollut paljon henkilökohtaisia tavaroita täällä.
Meidän pitäisi puhua hänen perheelleen ja ystävilleen.
- Voisimme käydä hänen kotonaan. - Siellä on jo tiimi.
Tapaammeko heidät siellä?
Minun pitää lopetella täällä, mutta te voitte lähteä, jos haluatte.
Lähteä siis kotiin?
Haluamme auttaa niin paljon kuin voimme. Aikataulumme on aika avoin.
Jos tarvitsemme apua tohtori Sarkisianin asunnosta löytyneiden todisteiden kanssa-
-lähetämme ne teille. Sopiiko?
Kotoa käsin tutkiminen on toki kätevää-
- mutta FBI: n tiimiasenne on hieman epämiellyttävä.
Me olemme tiimi.
En tiedä, kuinka paljon apua meistä voi olla agentti Burken vierellä.
Murhatutkintaa ei voi tehdä kylki kyljessä.
Jos todistamme kykymme nyt, ehkä saamme enemmän pelivaraa seuraavalla kerralla.
Voisimme palata NYPD: hen, jossa kollegamme tietävät jo arvomme.
- Miten niin? - Tapasin isän eilen.
Hän tarjoutui elvyttämään konsultointimme poliisilaitoksella.
- Tapasitko oikeasti isäsi? - Hän tuli tänne, kun olit asioilla.
- Oletko kunnossa? - Enkö näytä siltä?
Emme ole nähneet häntä ainakaan viiteen vuoteen.
On mukavaa, että hän haluaa auttaa, mutta on mahdotonta palata sinne.
Myös Falklandin sota oli mahdoton, mutta hän saa mitä haluaa.
- En tiedä, oletko tosissasi. - Kuinka paljon tiedät isästäni?
Emme ole juurikaan puhuneet alkuperäisen työsuhteesi ehdoista.
Olin tekemisissä lähinnä alaisten kanssa. Hän on kansainvälinen konsultti.
Totta, en ole suvun ensimmäinen konsultti.
Mutta yhtäläisyydet loppuvat siihen. Isän bisneksen tarkoituksena on auttaa-
- poliitikkoja ja yrityksiä toimimaan ympäri maailmaa.
Joskus ne ovat jaloja hankkeita. Yleensä ne eivät ole.
Mutta ne toteutuvat, koska isä on vaikutusvaltainen välittäjä.
Jos hän sanoo voivansa palauttaa meidät, hän tarkoittaa sitä.
- Mitä sanoit? - En mitään.
- En tiedä onko se hinnan arvoista. - Minkä hinnan?
Tarjouksen hyväksymisen hinnan.
- Pyysikö hän meitä tekemään jotain? - Ei, mutta se on vain ajan kysymys.
Hänen kanssaan kaikki maksaa. Maksu erääntyy aina.
Se ei kuitenkaan ole minun päätökseni, vaan meidän.
- Hän on sinun isäsi. - Mutta kuten sanoit, me olemme tiimi.
Ansaitset tilaisuuden tavata hänet.
Voit selvittää, onko Morland Holmes ihminen, jolle haluat jäädä velkaa.
Kiinalaiset kirjaimet ovat epäilyttäviä. Eikö sinusta?
Ei niiden kansallinen luonne, vaan merkintä tässä viestissä.
- Se tarkoittaa kaunista. - Tiedän.
Painaumat kortissa paljastavat, että sitä käytettiin kukkakimpussa.
"20. elokuuta. Päivä, jota en koskaan unohda. XO, DZ."
DZ lähetti kolme muuta kukkakimppua samankaltaisten viestien kera.
Tohtori Sarkisianin sosiaalisen median tilit ovat täynnä-
-uskaliaita viestejä DiplomaattiDanilta.
Onneksemme Kiinan YK: n operaatiossa on Dan Zheng -niminen työntekijä.
DZ, Dan Zheng, DiplomaattiDan... Ovatko he sama ihminen?
VakoojaDan voisi olla tarkempi lempinimi, ehkä jopa TappajaDan.
Hän ei olisi ensimmäinen vakooja, jolla on diplomaattisuoja.
Zhengin koskemattomuus ei ulottuisi murhaan, mutta ehkä hän oli ampuja.
Hän liehitteli Sarkisiania kuukausia.
- Ehkä hän päästi hänet sisään. - Entä motiivi?
- Vakoojilla on vain käskyjä. - Kiinan motiivi. He valvovat netinkäyttöä.
Mitä he haluaisivat Sarkisianin tutkimuksesta?
Vallanpitäjät haluavat usein enemmän.
Kommunistipuolue on epäilemättä tunnettu propagandastaan.
Sitten Weller ja Sarkisian alkoivat kehittää alaa.
Kysymys kuuluu: Tappoiko Kiina saadakseen tutkimuksen?
- Anteeksi, että jouduitte odottamaan. - Ei se mitään.
Katsoimme odotellessamme, kun meitä paremmat kävivät läpi Zhengin asuntoa.
Sanoin, että konsultit tarvitsevat esiliinan.
Olemme FBI. Säännöt ovat meille tärkeitä. Mitä löytyi?
Näit kaiken, paitsi homeisen persikan jääkaapissa.
Vuokra maksettiin puoli vuotta etukäteen. Vaikea sanoa, koska hän häipyi.
Näimme agenttienne puhuvan hänen naapureilleen.
Kukaan ei ole nähnyt häntä kuukauteen. Kaikki vihasivat häntä.
Ette huomanneet tätä.
Se näyttää vanhalta meluvalitukselta.
Etsimme siis Kiinan epäpätevintä vakoojaa sitten Ming-dynastian.
Hän on edellämme toistaiseksi.
Asunto on kivenheiton päässä Times Squarelta-
- maailman meluisimman kaupungin meluisimmassa osassa.
Zheng onnistui silti ärsyttämään naapureitaan.
Jos hän on niin huono sulautumaan joukkoon, hän jättää näkyvät jäljet.
Emme tarvitse jälkiä. Tarvitsemme vain pingin.
Ei inahdustakaan. Varastetut tietokoneet ovat parin kilometrin päässä.
- Näkyisikö, jos ne olisivat lähempänä? - Se on puhelintornisimulaattori.
Se löytää signaalit 10 korttelin säteeltä.
Kun DARPA rahoittaa salaisia tutkimuksia-
- apurahan saajien tulee käyttää heidän koneitaan.
Varastetuissa tietokoneissa on pieni akkukäyttöinen 4G-reititin.
Se pingaisi, jos kone olisi tarpeeksi lähellä.
Meidän pitää puhua.
Olen vaikuttunut, miten nopeasti löysitte hänet.
Hänen katoamisensa on epäilyttävää.
- Mutta tutkinta päättyy osaltanne tähän. - Tiedät, että voimme auttaa.
Washington on vienyt vähemmän arkaluontoisia tapauksia käsistäni.
Pomoni tekevät kaikkensa pitääkseen tämän salassa.
He eivät halua varoittaa Zhengiä tai aloittaa kiistaa Kiinan kanssa.
Tämä selvitetään kaikessa hiljaisuudessa, erittäin korkealla tasolla.
- Olet väärässä. - Anteeksi mitä?
Washington ei hoida tätä, eikä se tapahdu kaikessa hiljaisuudessa.
Tästä tulee meteliä.
DARPAa painostetaan ottamaan vastuu-
- eivätkä viranomaiset kerro, vastaako Kiinan hallitus tänään vai huomenna.
Muita tietoja ei ole nyt saatavilla.
Hyviä uutisia. Minäkään en ole vuotaja.
Ei kovin virkistävä kuulustelu, mutta tekniikka oli asianmukainen.
Valitan, mutta ymmärrätte, miksi se piti tehdä.
- Uusia ihmisiä, uusi vuoto. - Paniikkiin on syytä.
En tiedä, painottaako media enemmän itse propagandaohjelmaa-
- vai sitä, ettei sitä vartioitu riittävästi.
Washington on huolissaan, miten tämä vaikuttaa etsintöihin.
Jos Zheng ei ollut pakosalla aiemmin, nyt hän on.
Haluan kiittää teitä avustanne.
Saimme puhtaat paperit. Lähetätkö meidät pois?
Valitan. Olemme kriisitilassa. Valmistaudumme puolustautumaan.
Harkitsisitko vielä, jos kertoisin, mistä löydätte Dan Zhengin?
- Miten niin? - Teoriani on toukkavaiheessa.
Sen kehittymistä vaikeuttaa lupien puute. Tietoja on vaikea kerätä ovenraosta.
Anna meidän olla hetki huoneessa, päätä sitten mihin kuulumme.
Kuten näet, vuodolla on hopeareunus.
11 miljoonaa newyorkilaista auttaa teitä nyt etsinnöissä.
Yksi vihjeistä piti paikkansa. Zheng on World Trade Centerin lähellä.
Onko World Trade Centerillä tiimi?
Ei vielä pingejä, mutta 25 ihmistä tutkii aluetta.
Voin ehdottaa lupaavampaa paikkaa etsinnöille.
Uskon, että Zhengillä on rumpalin laukku. Siinä on kalvoja ja kapuloita.
Hänen asuntonsa matossa oli outoja painaumia.
Meluvalituksen ja laukun perusteella...
- Kyse on rumpusarjasta. - Mitä sitten?
Meluvalitus oli vuoden vanha. Hänellä on varmasti vielä joitain tarvikkeita.
Hän on soittanut jossain muualla.
Seitsemän eri virastoa jahtaa tätä miestä.
Luuletteko, että hän oli menossa soittamaan rumpuja?
Rakennuksen alla on metroasema, jolta pääsee Columbus Circlelle-
- jolla on Bernsteinin konservatorio ja runsaasti harjoittelutiloja.
Huonompiakin piilottelupaikkoja on.
Kootaan tiimi. Sitä kannattaa yrittää.
Ansaitsimmeko paikkamme?
Toistaiseksi.
Sanotaan isällesi, ettemme ehdi hänen toimistoonsa.
Viimeksi kesti vuoden järjestää uusi tapaaminen.
- Mene sinä. - Yksin?
Ehkä se on hyvä asia. Olen häiriötekijä isän lähellä. Haluan kuulla ajatuksesi.
- Hra Holmes? Nti Watson tuli. - Nti Watson. Viimeinkin.
Sherlock ei ilmeisesti ole tulossa?
- Työkiireitä. Ymmärrät varmasti. - Ei se mitään.
Halusin tutustua sinuun itse. Ole hyvä.
Kunpa liiketoimeni toisivat minut New Yorkiin useammin.
Näin mukavaa toimistoa kannattaisi käyttää.
Poikani on varmasti kertonut mielipiteensä minusta-
- ja värikkäät tulkintansa menneisyydestämme.
Ette tule toimeen keskenänne.
Olisi erehdys luulla, että Sherlock on ainoa, joka pitää minua vihamiehenään.
- Hän ei pidä sinua vihamiehenään. - Vastustajana sitten?
Ei. Hän taitaa vain olla sitä mieltä, että olet huono isä.
Hän ilmeisesti selitti tarjoukseni.
Voit saada NYPD: n ottamaan meidät takaisin.
Kuulosti siltä, että voit vain heiluttaa taikasauvaa.
En heiluttaisi taikasauvaa. Tekisin puhelun.
- Mitä haluat vastineeksi? - En mitään.
Onko sitä vaikea uskoa?
On vaikea uskoa, että pääsit tänne hyväntekeväisyyden ansiosta.
En, vaan ongelmien ratkaisemisen ansiosta.
Olemmeko me ongelmia?
Heroiini on ongelma, Joan. Tiedät sen paremmin kuin useimmat.
Kun palkkasin sinut hoitamaan poikaani, en ennakoinut kumppanuuttanne.
En ymmärtänyt, mitä hyötyä työskentelystä Amerikan poliisille olisi.
Mutta niin kävi, ja se toimi.
Haluan, että se toimii taas.
Saimme ilmoituksen tietokoneista korttelin lounaiskulmasta.
Marshall ja Barrios ottavat parilliset kerrokset.
O'Neill, Singer, ottakaa te parittomat. Jos joku vastustelee-
- tai haluaa nähdä etsintäluvan, järjestämme sen.
Ei oikoteitä. Mennään.
Tunnen oloni vähän surkastuneeksi.
- Menen kahvilaan. - Selvä.
Burke. He ovat matkalla.
Kerron sitten. Kyllä.
Unohdit määrätä...
Jos hänellä on haaste, tee selväksi, ettei hän...
Mistä löysit sen?
Jonain päivänä sinun pitää selittää agenteillesi-
- onko K pariton vai parillinen. K niin kuin kellari.
Muut olivat syvällä roskiksissa. Väkesi hakee ne sieltä varmasti.
Oliko se roskiksessa?
Zheng laittoi sen varmasti sinne kopioituaan tutkimuksen-
- ja poistettuaan valvontavideot kolmesta murhasta.
Burke.
Et ole tosissasi.
Tulen heti.
Dan Zheng antautui juuri. Hän sanoo olevansa syytön.
Asiakkaani ei ole voinut olla Harlemin traagisten tekojen takana.
Hän oli silloin sinfoniassa Manhattanilla.
Tiedotusvälineenne ovat tehneet hänestä kansainvälisen hylkiön.
Kukaan ei väittänyt, että Zheng ampui itse.
Hänellä oli suhde yhden uhrin kanssa. Ehkä hänellä oli rikoskumppani.
Pyydän anteeksi keskeytystä.
- Emme voi hallita lehdistöä. - Ette tietenkään.
Tämä on vapaa maa, kuten sanotte aina mielellänne.
Asiakastani kuitenkin epäillään, koska hän seurusteli naimattoman naisen kanssa.
Miksi tietokoneet löytyivät samasta korttelista, jossa hän harjoittelee?
Koko pallonpuolisko tiesi, että hra Zheng oli epäiltynne.
Syyllinen jätti koneet sinne lavastaakseen hänet-
- ja samalla maamme. Teillä ei ole mitään.
- Mitä sinä teet? - Töitä.
- Minun toimistossani? - Tämä on periaatteessa isäni.
Vai lisäsikö hän talon tarjoukseen? Mitä pidit hänestä?
Hän oli toisaalta juuri sellainen kuin kuvittelin, toisaalta ei.
- Selitä. - Ei sarvia, ensinnäkin.
Ei heinähankoa. Hän vaikutti vilpittömältä auttamisesi suhteen.
- Hämmentävin osa. - Mietin sitä vielä.
Mutta en usko, että meidän pitää päättää nopeasti.
Ei pitäisikään, ei näin ratkaisevalla hetkellä tutkinnassamme.
- Meidät heitettiin pihalle. Mitä tämä on? - Se riippuu.
- Mistä? - Mitä mieltä olet rikostoveruudesta.
Kun löysin varastetut tietokoneet, olin hetken yksin.
Lähetin itselleni kopiot Sarkisianin kirjeenvaihdosta, viesteistä jne.
- Se on erittäin laitonta. - Mutta viisasta.
Kuka tietää, koska FBI tajuaa, että he ovat Kiinalle anteeksipyynnön velkaa?
Mistä sinä oikein puhut?
Löydätkö eron näiden väliltä?
En. Neurologian harjoittelustani on jo aikaa. Pitäisikö?
Toinen vertailukykysi testi.
Ovatko ne samanlaisia vai erilaisia?
- Ne ovat identtiset. - Paitsi yhdessä tärkeässä mielessä.
Ne toimitettiin eri päivinä.
Ne ovat kokeiden ennen ja jälkeen -tutkimukset.
He beetatestasivat algoritmiaan.
Vapaaehtoisia yritettiin aivopestä, mutta mikään menetelmistä ei toiminut.
Propaganda ei siis vaikuttanut tähän tyyppiin.
Se ei vaikuttanut keneenkään. Sadat ilmoittautuivat koekaniineiksi.
DARPAn algoritmin tarkoituksena oli muuttaa mielipiteitä-
- mutta se ei saanut ketään puolustamaan tai vastustamaan pienintäkään periaatetta.
- Vaikkapa pennin käytöstä poistamista. - Se on aika huonoa propagandaa.
Sarkisian myönsi sen itsekin.
Hän kirjoitti kumppanilleen aikovansa perua lisärahahakemuksensa.
Weller oli samaa mieltä.
"Nykyinen käsityksemme ei riitä"-
- "luomaan menetelmää, jossa neurologisia prosesseja voidaan manipuloida."
Jos voimme uskoa Dan Zhengiä, mikä alkaa vaikuttaa sopivalta-
- hän tapasi Gailin viimeisen kerran samana päivänä, kun tämä viesti lähetettiin.
Menettikö Zheng mielenkiintonsa, koska ohjelma oli susi?
Hän sai tietää totuuden ja raportoi Kiinalle-
- ettei Amerikan propagandaohjelmasta ollut mitään hyötyä tai haittaa.
- Kiinalaiset eivät tehneet sitä. - Vielä pahempaa.
Kolme ihmistä taisi kuolla turhaan.
- Meidän pitää kertoa FBI: lle. - Kertoa mitä?
Että varastin tutkimuksen vai että karsimme miljardi kiinalaista epäiltyä-
- uustaantumuksellisen monarkistin hyväksi?
En sanoisi sitä ihan tuolla tavalla.
Mutta Maurice Antonovilla on kaksi hyvää motiivia.
- Voimme esittää vain toisen. - Tehdään sitten niin.
Hän erosi Gail Sarkisianista puoli vuotta sitten.
Ex-mies vihaa ex-vaimoa ja tappaa hänet ja silminnäkijät.
Tietokoneiden varastaminen oli ehkä vain hämäystä.
En haluaisi esittää teoriaa, johon en usko.
- Yksinkertaiset tarinat myyvät. - Olet lukenut liikaa propagandasta.
En halua huijata FBI: tä jahtaamaan Antonovia.
Haluan kuulustella häntä itse. Sitten voin esittää teorian hänen motiivistaan.
Hän kirjoittaa blogia nimellä Henrik IX.
Hän haluaa palauttaa Tudor-tyyppisen monarkian 2000-luvulle.
Sekopääkin voi olla tappaja.
Jos Antonov teki sen, motiivi ei ehkä ollut viha ex-vaimoa kohtaan-
-vaan rakkaus tämän työtä kohtaan.
Sarkisianin ensimmäisten kokeiden tarkoituksena oli saada koehenkilöt-
- uskomaan fasismiin ja demokratian heikkouteen. Antonov ehdotti sitä.
Uskon, että hän toivoi vaimonsa ohjelman voivan myydä hänen ideansa kansalle.
Emme tiedä, uskoiko hän siihen vielä-
- vai tiesikö hän, että algoritmi oli epäonnistunut.
Aivan. Sitä pitäisi olla helppo kysyä häneltä.
Onneksi olkoon. En tiennyt, että olin jättänyt tarpeeksi johtolankoja-
-jotta minut löydettäisiin.
Te olette ensimmäiset seuraajani, jotka saivat henkilöllisyyteni selville.
Miksi olette anonyymi, hra Antonov?
Eikö ole vaikeampaa jouduttaa Amerikan imperiumin loppua salanimen takaa?
En koskaan ehdottanut, että minusta tulisi kuningas-
-vain että jostakusta pitäisi tulla.
Se mielipide ei ole tällä hetkellä yhteiskunnallisesti hyväksyttävä.
Jonain päivänä...
Miksi olette niin innoissanne, kun nykyaikaisuus ja progressivismi-
- syövyttävät luonnonjärjestystä? Onko teillä tuore syy optimismiin?
Totta kai, te kaksi.
Totuus houkuttelee lahjakkaita ihmisiä kuin yöperhosia liekkiin.
Enemmän joka päivä. Akolyyttejä.
Siksikö kutsuisitte meitä?
Te olette hengenheimolaisia. Tunnette varmasti Platonin.
"Ihmiskunnan ongelmat eivät lopu, ennen kuin filosofeista tule kuninkaita."
Emme ole akolyyttejä vaan etsiviä.
Kannatan Churchilliä. Demokratia on huonoin hallintotapa-
- ellei mukaan lasketa kaikkia muita hallintotapoja.
Missä olitte kolme päivää sitten kello 21?
Tässä on kyse siitä, mitä Gailin laboratoriossa tapahtui.
Todisteiden mukaan halusitte edistää ideoitanne hänen algoritminsa avulla.
Olin täällä. Isännöin seminaaria Thomas Carlylesta.
Se alkoi seitsemältä ja päättyi kymmeneltä.
Yli tusina todistajaa voi vahvistaa sen.
Tiedätte jotain, hra Antonov.
Miksi auttaisin paisuneen ja kuolevan imperiumin käskyläistä?
Koska ette halua paljastua valtion virkamieheksi?
Mitä seuraajanne tuumisivat tajuttuaan, että imette valtion nisää?
Olette saaneet väärän käsityksen.
Kukaan ei olisi tappanut Gailia sen algoritmin vuoksi.
- Se ei toiminut. - Mistä tiedätte?
Hän ei koskaan vaihtanut salasanaansa. Katsoin joskus hänen kuulumisiaan.
Meillä oli 11 hyvää vuotta. Kaipasin häntä.
Gail oli pettynyt ohjelmaan, mutta hän oli myös hermostunut.
Hän ei tiennyt, miten hänen tukijansa suhtautuisi.
- Kuka? - Mies nimeltä Samuel Meher.
Hän on töissä DARPAssa. Hän otti riskin rahoittaessaan koko projektin.
Hän on hyvin kiihkeä. En pitänyt hänen tavastaan puhua Gailille viesteissä.
Olisin sanonut jotain.
Ellei samalla olisi pitänyt myöntää kyberstalkkausta.
En olisi koskaan satuttanut häntä.
Onnea hallituksen kaatamiseen. Älä laita meitä teloitusryhmän eteen.
- Uskotko, että Meher on epäilty? - Hän on entinen sotilas, hän on kykenevä.
Kannattaa tarkistaa uhkaavat kommentit sähköposteista.
- Voitko tarkistaa hänen nimensä FBI: ssä? - Entä jos he kysyvät syytä?
Sano, että uusfeodaalin monarkian suunnittelija käski.
Tutkitko Samuel Meheriä?
- Saatko kopion hauistani? - Kaikkia vieraskirjautumisia valvotaan.
Sinun pitää voida selittää toimintasi. En edes tiennyt, että olit tulossa.
Mistä on kyse?
Sarkisian ja Weller raportoivat Meherille.
Halusin vain varmistaa, että heillä oli hyvä suhde.
Entä nämä? Sooninen painesuoja...
Robottikoira, nanoteknologiaa...
Nämä ovat Wellerin hallinnoimia projekteja samassa laboratoriossa.
Mietin vain, kuka muu pääsi sinne.
- Pidä minut ajan tasalla ensi kerralla. - Toki.
- Miten kartano liittyy Meheriin? - Tämä liittyy toiseen tapaukseen.
Tiedän, mitä konsultit tienaavat.
Jos etsit uutta asuntoa, kannattaa laskea tavoitetta.
- Miten FBI: ssä meni? - Ei hyvin.
En löytänyt Samuel Meherin taustasta mitään-
- mikä viittaisi motiiviin murhata kolme ihmistä tunaroidun projektin takia.
En ole yllättynyt. Alan itsekin epäillä hänen osallisuuttaan.
- Miksi? - Uhreja lukuun ottamatta -
- kukaan ei kärsinyt enemmän rikoksesta.
Hra Meher tuskin on sitä mieltä, että huonoa julkisuutta ei olekaan.
Salainen aivopesuohjelma, jonka luullaan joutuneen kiinalaisten käsiin.
Se on PR-painajainen.
- Onko tuo tienchi-kukkateetä? - Se oli mielessäni tänään, muun muassa.
Päätin hyväksyä isän tarjouksen.
Hän ei ole täysin oikeassa siitä, että NYPD on keskeinen tukijärjestelmälleni.
Työmme ei ole edistänyt hyvinvointiani viime aikoina.
Mutta on muitakin seikkoja.
Uskon, että se tekisi minut onnelliseksi.
Se on tärkeää. Etkö ole huolissasi hinnasta?
Maksoin sen tavallaan kauan sitten.
Mitä se tarkoittaa?
Olen oppinut viime vuosina ainakin virheiden hyvittämisen tärkeyden.
Joskus se pitäisi ottaa myös vastaan.
Jos sinulle sopii, tarvitsen vielä vähän aikaa.
Totta kai.
Kahdessa mielipidekirjoituksessa vaaditaan Samuel Meherin irtisanomista.
Jos hän oli murhien takana, se oli itsesabotaasia.
Algoritmi ei ehkä voi vaikuttaa yleiseen mielipiteeseen-
- mutta kunnon vanhanaikainen skandaali saattaa voida.
Ehkä meidän pitäisi etsiä ihmistä, joka hyötyi tästä.
Kun palaamme, lähetetään suunnitelmat Gilchristille, ja... Pikku hetki.
Hei. Olette agentti Burken konsultteja.
Samuel Meher sanoi, että tulit tapaamaan senaattori Shapiroa.
Tapaat puolustusvaliokunnan kaikki jäsenet-
- jotka hyväksyvät presidentin nimitykset. Virastosi johtaja jää eläkkeelle.
Hra Meherin ura on mennyttä, joten kruununperillinen olet sinä.
- Se on mahdollista. - Se on myös motiivi.
Kolme murhaa, huippusalaisen tutkimuksen varkaus.
Se oli iso veto, mutta sinun piti syrjäyttää Meher organisaatiokaaviossa.
Parin kuukauden kuluttua sinä päätät DARPAn 2,8 miljardin budjetista.
En tiedä, mistä te puhutte.
Dan Zheng. Newjerseyläinen sanomalehti tunnisti hänet ensimmäisenä.
Trentonissa ei julkaista paljon kansallisia uutisia-
- mutta luotit tähän lehteen, koska kävit collegea toimituspäällikön kanssa.
Perustuslain 1. ja 5. lisäyksen ansiosta sinä tuskin paljastuisit-
- vuodon lähteeksi, mutta kuka muukaan se voisi olla?
Et tiennyt Dan Zhengistä, kun murhasit heidät.
Kun hänestä tuli epäilty, käytit sitä hyväksesi.
Kuulit, että FBI etsii häntä Columbus Circlellä, joten jätit tietokoneet sinne.
Enkö siis ole vain vuotaja? Ajoin yöllä Washingtonista ja tapoin kolme ihmistä.
- Kuin jokin supervakooja? - Ei, sinulla oli rikoskumppani.
- Oliko se hän? - Tehdään näin.
Voitte etsiä häntä mistä haluatte.
Saatte puhelutietoni, sähköpostini ja tilitietoni.
Ne käydään kuitenkin läpi, kun pääsen viraston johtoon.
Te voitte tarkistaa minut ensimmäisinä.
AMPUJA?
Se oli viimeinen.
Alta Von Seen kirjeenvaihto, talous- ja puhelutiedot sekä sähköpostit.
Tutkin kaiken, enkä löytänyt hänen rikoskumppaniaan-
-tai tuulahdustakaan sopimattomuuksista.
Eikä tuo kuvottava haju ole sopimatonta?
Se on hákarlia, käynyttä islantilaista hain lihaa.
Aivoruokaa. Se on shokki aisteille. Sulatin sitä nukahdettuasi.
Tarvitsemme jotain, jotta pääsemme tästä tunnelmasta.
Tuo vain pahentaa tunnelmaa.
Älä viitsi. Burke haluaa todisteet samassa kunnossa, jossa saimme ne.
Taivas paratkoon, jos agentti Gary saa paperinsa takaisin tahraisina.
- Hänen käyttöjärjestelmänsä voi sammua. - FBI ei ole pelkkiä robotteja.
Olet vihainen, koska meitä läksytettiin Alta Von Seelle puhumisesta.
Entä jos hän on kone, joka noudattaa protokollaa?
DARPA varmasti kehittelee sellaista kaikenmaailman robottikoirien-
- soonisten painesuojien ja rahti-ilmalaivojen lisäksi...
Mitä nyt?
Taisin löytää Alta Von Seen rikoskumppanin.
Se selviää yhdellä tavalla. Koska leikkelit viimeksi rotan?
Alta, et ole ketterä nainen. Et ole nopeajalkainen.
En uskonut, että kykenisit tähän rikokseen.
En olisi saanut syrjiä. Olet hyvin älykäs.
Teimme palveluksen ja tulimme tänne, mistä hitosta onkaan kysymys.
Et voi antaa tämän miehen loukata asiakastani.
"Älykäs" on kohteliaisuus. Jos haluat loukkauksia, odota vähän.
- Kuulet pian "kolmoismurhaajan". - Sitä minä yritin sanoa.
Onnistuit ilman erityisiä taitoja tai asekoulutusta luomaan verilöylyn.
Se näytti ammattilaisen työltä. Teit sen itse.
Sanoit, ettei minun tarvitse puhua, mutta tämä on järjetöntä.
Oli kovin rohkeaa luovuttaa kaikki tili-ja puhelutiedot.
Oletimme, että löytäisimme henkilön, joka auttoi sinua.
Ja tappoi kolme viatonta ihmistä.
Mutta etsimme henkilöä, emme laitetta.
- Mikä tuo on? - Haluatko selittää, vai selitänkö minä?
Tämä on sooninen painesuoja.
Se on todella nerokas, vaikkakin fasistinen laite.
DARPAn rahoittamat tieteilijät-
- ovat kehittäneet siitä väkijoukon hallintalaitetta.
Se lähettää suoran virran matalia ääniaaltoja-
- jotka värähtelevät samalla taajuudella kuin keuhkokudos. Näytänkö?
Poliisi voisi käyttää sitä kurittomiin mielenosoittajiin.
Se häiritsisi hengitystä ja lamauttaisi heidät.
Sinä teit sen avulla Sarkisianista, Welleristä ja Tatesta helppoja saaliita.
Kun tulit huoneeseen, kohteesi olivat tukehtumaisillaan.
Lähestyit heitä omaan tahtiisi ja ammuit heidät ilman vastarintaa.
Tämä on hullua. Teillä ei ole todisteita.
Se ei ole totta. Suojan virta on ehkä näkymätön, mutta vaikutukset eivät.
Ammuit heidät ennen kuin heidän keuhkonsa vaurioituivat niin pahasti-
- että se näkyisi ruumiinavauksessa. Mutta löysimme neljännen uhrin.
Frank Wellerin lemmikkilaboratoriorotan.
Kuten näette, muutoin terve jyrsijä menehtyi tukehtumalla.
En tiedä, mikä tämä on.
- Mutta kuka sanoo, että hän teki tämän? - Minä.
Löysimme verijälkiä suojan pohjasta. Tiedämme, että sitä on käytetty.
Käytävän kaapin jalkalistassa oli outo juova.
Suojaa säilytetään siellä. Mustaa kumia.
Tämä velvoittaa sinut luovuttamaan kainalosauvasi-
- jotta voimme testata sen kumikärjen. Jos se vastaa löydöstä...
Voit yrittää selittää, miksi olit kaapissa verisen murha-aseen kanssa.
Ajattele, kuinka noloa olisi ollut, jos se olisi paljastunut kuulemistilaisuudessasi.
Anteeksi, että keskeytän. Nti Watson tuli.
- Hänellä ei ollut tapaamista. - Ei hätää, Jessica.
- Istu, ole hyvä. - Näin on hyvä, kiitos.
Kadotitko numeroni?
Joistain asioista on parempi puhua henkilökohtaisesti-
- kuten kampanjan rahoituslakien rikkomisesta ja viranomaisten lahjonnasta.
Sherlock ei kertonut paljon sinusta, mutta hän kertoi tarpeeksi.
En uskonut, että sinuun pitäisi luottaa, joten en luottanut.
Tunnistat varmasti tämän.
Se on pieni kiinteistö, jonka omistin South Hamptonissa.
Myit sen muutamaa päivää Sherlockin hairahduksen jälkeen.
- Kyllä. - Ihmettelin hintaa.
Kolme miljoonaa alle markkina-arvon. Se ei ollut hyvä kauppa sinulle.
Tämä tuskin on niin paha asia kuin luulet.
Luultavasti ei. Sama onnekas kodinostajahan teki sinulle palveluksen.
Hän rahoitti poliittisen toimintakomitean, joka tukee yleistä syyttäjää.
Ja tuosta vaan, Sherlockia ei enää syytetä Oscar Rankinin tapauksesta.
Haluaisitko drinkin, Joan?
Ei, kiitos.
En tiedä, mitä sanoa.
On asioita, joita rahalla ei voi ostaa-
- mutta niitä on ehkä vähemmän kuin haluaisit uskoa.
Olen utelias.
Miksi potkia kiviä, jollet halua tietää, mitä niiden alla on?
Tulit yksin, koska et kertonut Sherlockille.
- En niin. - Toivottavasti ymmärrät olla kertomatta.
Poikani syntyi pahansuovan omahyväisenä.
Hän epäilemättä paljastaisi järjestelyn ja menisi vankilaan vain kiusakseni.
Hän joutuisi tuuliajolle ja vaaraan, kuten vielä muutama päivä sitten.
Otit aikamoisen riskin itsekin.
Olen aina ollut valmis näkemään vaivaa suojellakseni Sherlockia.
Niin minäkin.
Muista se, koska Sherlock soittaa sinulle tänään ja ottaa vastaan apusi.
Hän haluaa palata NYPD: hen.
- Minä menen hänen kanssaan. - Se on hyvä uutinen.
- En ymmärrä, miksi sanot sen uhkauksena. - Sen ei tarvitse olla.
Mutta jos aiot olla Sherlockin elämässä taas, haluan tehdä yhden asian selväksi.
En anna sinun satuttaa häntä.